Musta Ritari (Dane Whitman)

Dane Whitman on Marvel-kustantamon sarjakuvissa esiintyvä hahmo ja kolmas Mustan Ritarin titteliä kantanut henkilö. Hän teki ensiesiintymisensä The Avengers-lehden numerossa 48 joulukuussa 1967. Hän on alkuperäisen Mustan Ritarin, Sir Percyn, jälkeläinen ja peri aseman enoltaan Nathan Garrettilta, joka oli käyttänyt sitä rikollisiin tarkoituksiin.

Hahmon fiktiivinen historia
Varhainen historia
Dane Whitman syntyi Gloucesterissa, Massachusettsissa, rikkaaseen perheeseen. Hän opiskeli nuorena fysiikkaa.Black Knight #1-5 (1955). Marvel Comics. Hänen enonsa oli ryhtynyt superoistoksi nimellä Musta Ritari.Tales to Astonish #52 (1964). Marvel Comics. Tittelin alkuperäinen kantaja oli ollut keskiajalla sankarillinen ritari.Marvel Super-Heroes #17 (1968). Marvel Comics. Garrett haavoittui kuolettavasti taistelussa Rautamiestä vastaan, mutta onnistui pakenemaan perheensä kartanolle sisarenpoikansa luokse. Ennen kuolemaansa hän pyysi Whitmania kertomaan totuuden rikoksistaan poliiseille ja supersankareille sekä käyttämään Mustan Ritarin varusteita perheensä kunnian palauttamiseen.The Avengers #47. Marvel Comics.

Kostajien jäsenenä
Whitman ryhtyy uudeksi Mustaksi Ritariksi ja käyttää enonsa kehittämää geeniteknologiaa kasvattaakseen hevoselleen Aragornille siivet. Häntä luullaan aluksi enokseen, jolloin Kostajat hyökkäävät hänen kimppuunsa, kunnes he myöhemmin tajuavat kyseessä olevan eri uusi Musta Ritari.The Avengers #48. Marvel Comics. Hän todistaa arvoisuutensa Kostajille soluttautumalla Pahuuden Mestareihin ja pääsee Kostajien väliaikaisjäseneksi.The Avengers #54. Marvel Comics. Pian hän perii Garrettin linnan ja matkustaa Englantiin, missä Sir Percyn henki lahjoittaa hänelle mustasta meteoriitista taotun aseensa Eebenmiekan.Marvel Super Heroes #17. Marvel Comics. Hän auttaa myös Tohtori Outoa taistelussa ulottuvuuksienvälistä uhkaa Tiboroa vastaan.Doctor Strange #178. Marvel Comics.

Ollessaan yhä Kostajien väliaikaisjäsen, hän auttaa näitä taistelussa Kang Valloittajaa vastaan. Sekä Kang että Whitman päätyivät osaksi Suurmestarin järjestämää peliä. Kang oli voittanut pelissä voiman tappaa kenet tahansa Kostajien jäsenistä pelkällä toivomuksella. Whitman avusti pelissä Goljattia tämän omien vastustajien voittamisessa, mutta Suurmestari piti peliä tasapelinä, koska Kostajat eivät voittaneet vastustajiaan yksin. Whitman ei ollut täysinäinen Kostajien jäsen, joten hän oli sen vuoksi immuuni Kangin uudelle voimalle. Tämä antaa Whitmanin helposti voittaa Kangin, minkä jälkeen Whitman liittyy viralliseksi jäseneksi Kostajiin.The Avengers #71. Marvel Comics. Eebenmiekka päätyy myöhemmin Areen haltuun, joka sammuttaa Prometheuksen liekin ja muuttaa useimmat olympiaaneista kristalliksi. Whitman matkustaa Olympokselle muiden Kostajien kanssa ja he kukistavat Areen.The Avengers #100. Marvel Comics.

 Muissa medioissa 
 Marvel Cinematic Universe 
Kit Harington näyttelee Dane Whitmania Marvel Cinematic Universen elokuvissa ja hahmo tekee ensiesiintymisensä elokuvassa Eternals (2021). Whitman työskentelee historian professori Natural History Museumissa, Lontoossa, ja tapailee Sersiä. Hän kuitenkin jää Lontooseen, kun Sersi, Sprite ja Ikaris lähtevät taistelemaan palanneita deviaaneja vastaan. Elokuvan aikana hän saa selville muutamia taustoja sukunsa historiasta, ja lopputekstien jälkeisessä kohtauksessa hänen sukunsa perintökalleus, Eebenmiekka, toimitetaan hänelle, Bladen äänen kysyessä, että onko hän valmis käyttämään sitä.

 Lähteet 

Luokka:Marvel-universumin supersankarit
Luokka:Kuvitteelliset miekkailijat